JUMALAN JUOKSUTYTÖT
Hei. Hienoa, että olet seuraamassa ohjelmaamme, -
sillä Jumala on niin hyvä, ihana ja todellinen!
Vieraani Eigle Hollman on kokenut saman. Tervetuloa ohjelmaan, Eigle.
Jumala on näyttänyt sinulle monia puoliaan ja johtanut ihmeellisesti.
Kaikki eivät tunne sinua, joten -
kertoisitko, kuka olet ja minkä parissa työskentelet juuri nyt?
Olen Egle Hollman, Metodistikirkon lapsityön koordinaattori sekä -
Viron evankeelisten ylioppilaiden pääsihteeri. Näistä saan palkkani.
Olen äiti, vaimo ja koulutukseltani luonnontieteilijä.
Elämässäsi on perheen lisäksi tosi paljon kaikkea mielenkiintoista.
Mutta mennään ajassa taaksepäin. Et syntynyt uskovaisena,-
kuten ei kukaan muukaan, vaan kyse on tietoisesta valinnasta.
Kertoisitko, kuinka löysit Jumalan?
Kaipaus Jumalaan syttyi jo pienenä. Isoäidiltäni opin iltarukouksen,-
mutta perheeni ei käynyt kirkossa, eivätkä vanhempani rukoilleet.
Luin pienenä paljon - lähes kaikki paikallisen kirjaston kirjat läpi..
Aloin nähdä painajaisunia, joissa -
verenhimoiset möröt ajoivat minua takaa, mutta pelastuin aina.
Näiden takia halusin pyhäkouluun, ja aloin etsiä sopivaa vaihtoehtoa.
Kerran ohittaessani Elisabethin kirkkoa, näin siellä ilmoituksen.
Ilmoitus koski pyhäkoulua, johon näin otin ensimmäisen askelen.
Se ei tuntunut omalta, ja siksi siirryin sieltä Metodistikirkkoon.
Se tuntui kodilta, ja siellä koin oman pelastumiseni.
Ennen sitä elämässäni oli kaksi hyvää setää: Lenin ja Jumala.
Leninin hulluus selvisi myöhemmin, Jumala oli huomattavasti parempi.
Ja kaikki tämä 11-vuotiaana... Ihan yksin etsit, ja yksin löysit!
Uskon Jumalan kylväneen sydämeesi kaipauksen ja vetäneen puoleensa.
Muistatko vielä sen hetken, jolloin pelastuit - mitä tapahtui?
Pelastuin leirillä, jossa leirin vetäjä saarnassaan kertoi -
kolariin joutuneista nuorista, ja kuinka elämä voi päättyä äkisti.
Sitä ennen en pitänyt päätöksen tekemistä mitenkään oleellisena.
Mutta oikea hetki koitti siellä, ja minut kastettiin ihan järvessä!
Elämäsi on ollut tosi jännittävää, eikä vain uskonelämäsi alussa.
Pysyit uskossa siitä eteenpäin ja teini-iänkin yli.
Aviopuolisonkin löysit melko nuorena. Kertoisitko siitä, sillä -
monet katsojista voivat olla vielä naimattomia odottaen sitä oikeaa.
Kuinka Jumala johdatti sinua?
Pyysin rukouksessa läheisyyttä Jumalaan mutta siten, -
etten jäisi muustakaan paitsi.
Elin aika tavallista teinin elämää, mutta koskaan en ylittänyt rajoja.
Joidenkin ystävieni oli vaikea käsittää minun olevan uskossa.
Koulussa piti kirjoittaa, missä näimme itsemme 5 vuoden kuluttua.
Eräs ateisti kirjoitti: En tiedä muista, mutta Egle on uskossa!
Takaisin asiaan... Sain Pyhän Hengen kasteen oppikouluaikana.
Halusin tulla lähetyssaarnaajaksi, joten aviomiehelle ei jäisi aikaa.
En miettinyt avioitumista lainkaan.
Parin vuoden kuluttua leirillä aloin viihtymään Martin seurassa.
Hän toimi siellä ääniteknikkona.
Vaikka viihdyimme yhdessä, sovimme olevamme vain ystäviä - ei muuta.
Illalla oli tapahtuma, jonka aikana kuulin selkeän äänen sanovan: -
"Hän on muuten tuleva aviomiehesi". Tiesin heti Jumalan puhuneen.
Luulin Jumalan juksaavan - olihan Martin kanssa juuri sovittu toisin.
Pian Martti soitti sanoen, että ei se pelkkää ystävyyttä olekaan...
Siitä kaikki alkoi, ja vuoden kuluttua olimme naimisissa.
- Olit melko nuori... - Olimme molemmat 20-vuotiaita.
- Kauanko olette olleet aviossa? - 15-vuotta tuli kesällä täyteen.
Minkälainen on perheesi? Onko teillä myös lapsia?
Minulla on kaksi lasta, ja ikäeroa heillä on sopivat kolme vuotta.
Ihania poikiani olen kasvattanut pienestä pitäen Jumalan hengessä.
Olen päivittäin lukenut heille Raamatun kertomuksia tai Raamattua.
Heistä on tullut miehiä, jotka itse tekevät ylistyslauluja Jumalalle.
He tutkivat Raamattua rakentaen vahvaa suhdetta Jumalaan, -
ja sitä kehitystä on ollut hienoa seurata.
Kerropa yhdestä mukavasta lapsiisi liittyvästä projektista.
Ymmärtääkseni koko perheenne haluaa kurkottaa muita kohti, -
kertoakseen kaikille jännittävästä ja hyvästä elämästä Jumalan kanssa.
Kuinka te tätä tehtävää toteutatte?
Monillakin tavoilla, mutta taidan tietää mitä projektia tarkoitat...
Vanhempi poikani saattaa bussia odotellessa sanoa ihan vieraalle: -
"Miksi poltat? Sehän vahingoittaa!"
Joskus Jumala kehottaa häntä kertomaan jollekin -
täysin vieraalle ihmiselle, että Jumala rakastaa häntä.
Nuorempi poikani halusi jo 1. luokalla vetää raamattupiiriä.
Jonkin aikaa ryhmä toimikin, mutta hajaantui sitten...
Jo vuosia sitten sain sydämeeni ajatuksen -
liittyen poikieni kuorolauluun Lasten-tv:ssä ja radiossa.
Ajattelin kuorotoiminnassa olevia opettajia ja muita ihmisiä.
Välitämme lavalla Jumalan lämpöä, rakkautta ja iankaikkista elämää, -
mutta silti olemme välillä omassa taiteessamme kuin kuplassa, joten -
sen hyvän välittäminen voi estyä.
Sain sydämelleni levyn tekemisen.
Levy sisältäisi mietteitä ja psalmeja siten, että se -
kattaisi ajan aamusta iltaan tai elämän aamusta sen ehtooseen.
Kirkon musikantit eivät pitäneet itseään tarpeeksi kokeneina siihen.
Lopuksi saimme hankkeeseen mukaan Priit Pajusaaren, -
jonka kanssa pojat olivat tehneet nauhoituksia Lasten-tv:n studiossa.
Alussa ei siis ollut soittajia eikä resursseja - oli vain ajatus.
Vuodet kuluivat nopeasti ja aloin jo turhautua Jumalaan.
Olin pulassa ja sanoin: "ota tämä ajatus minulta, jos se on väärä."
Mutta Jumala rohkaisi jatkamaan.
Jumalanpalveluksissa rukoiltiin ja minä rukoilin sen levyn puolesta.
Ja Jumala alkoi avaamaan ovia! Sain toisen työpaikan -
lapsityökoordinaattorina, josta sain taloudellisia resursseja.
Sitten löysimme Priitin, ryhdyimme töihin - ja nyt on levy valmis!
Marraskuussa ilmestynyt levy sai nimekseen "Elämän tarkoitus".
Levyn takakannesta näkee mietteiden lausujien nimet.
Levyn kristillisestä kaupasta ostaneet tai lahjaksi saaneet -
kertovat, että levyssä on voimaa! Jokaisen taltioinnin kohdalla -
tietty ryhmä ihmisiä rukoili samalla, kun taltiointi tapahtui.
Tämä on hyvä näyte tilanteesta, jossa Jumala on antanut idean.
Usein luovutamme ja annamme periksi tosi herkästi, sillä -
Jumalan ideat ovat mahdottomia.
Sinulla ei ollut riittävästi rahaa ja muitakin asioita puuttui...
Olisi siis ollut helppo luovuttaa.
Mutta Jumala on uskollinen. Kun tartumme rohkeudella ideaan -
ja uskaltaudumme "kävelemään vetten päällä" - kaikki onnistuukin!
Myös katsojillamme voi olla Jumalalta saatuja ideoita.
Kyllä. Toteuttakaa niitä ja kohta näette, kun ihmeitä alkaa tapahtua.
Prosessi kosketti jopa suunniteltua suurempaa ihmisjoukkoa, joten -
Jumala johdatti juuri oikeiden ihmisten luo.
Kerrotko vähän muistakin ihmeistä. Sinulla on monta elämänalaa -
ja paljon erilaista työtä. Kuinka Jumala on niissä johdattanut?
Opiskelijatyö on juuri nyt lähellä sydäntäni.
Sitä työtä ei oltu pariin vuoteen tehty, joten aloitin aika nollasta.
Rukoilin työhöni johdatusta ja järjestin tapahtumia -
lähtökohtana oma pedagoginen koulutukseni ja muu työkokemukseni.
Tapahtumat onnistuivat, mutta paikalle ei silti tullut ihmisiä.
Vähitellen kasvoimme noin 10 hengen ryhmäksi.
Kerran kirjaa lukiessani sain tunteen, että nyt tulee luovuttaa -
ja palata Jumalan viitoittamalle tielle. Rukoilimme samalla paljon.
Viime vuonna ryhmän koko tuplaantui ja harvemmin käyviäkin oli enemmän.
Osa ryhmästämme on kristittyjä ja osa ei, mutta kasvamme yhdessä.
Jumala siunaa meitä näyttämällä, mikä alue meissä kaipaa parannusta.
Kehitymme ja rukoilemme yhdessä toinen toistamme tukien.
Jos Jumalan toiminta elämässämme lakkaa, syöksyy Saatana paikalle -
iskien heti heikoimpaan kohtaamme! Tämä ei ole kuvitelmaa, vaan totta.
Mutta yhdessä olemme vahvoja ja yhdessä me pysymme.
Nuoret ja lapset ovat sydämelläsi. Mitä vielä kaipaat näkeväsi?
Pidät jännittävänä kaikkea, mitä Jumala parhaillaan tekee.
Mistä vielä sydämessäsi unelmoit?
Unelmoin lapsityön leviävän niin maalla, kuin kaupungeissa.
Kuinka monet lapset ovat henkisesti ehjiä? Paljonko on niitä lapsia, -
jotka eivät olisi kokeneet eroa, henkistä tai fyysistä väkivaltaa?
Kunpa pystyisimme pyhäkouluissamme luomaan näihin lapsiin toivoa!
Monet lähtevät rikoksen tielle tai haksahtavat eri riippuvuuksiin...
He etsivät elämän tarkoitusta ja toivoa täysin vääristä asioista, -
mutta Jumala on varannut heille säihkyvän ja ihmeellisen elämän!
Saatana haluaa ryöstää kaiken sen, mutta emme anna sille valtaa.
Kaikkea tätä saat nyt toteuttaa.
Tiedät kokemuksesta, kuinka Jumala on tavoittanut omat lapsesi.
Itse koit pelastuksen 11-vuotiaana joten uskot varmasti siihen, että -
Jumala on todellinen myös lasten elämässä.
Lasten henkilökohtaista suhdetta Jumalaan on ehkä jopa väheksytty.
Poikani rukoilivat pelastusrukousta ollessaan vain noin 2.5-vuotiaita.
Vuosi sitten he ilmoittivat haluavansa tulla kastetuiksi.
On väärin luulla, että alle 4-vuotiaat eivät ymmärtäisi mitään.
Lapsi ymmärtää heti synnyttyään. Kun luet hänelle Raamattua -
ja luet Jumalan Sanaa, käynnistää se lasta kehittävän prosessin.
Rukoilet lapsellesi helppoa teini-ikää, hyvää vaimoa, -
hyviä lapsia ja kotia - ja sitä, että hän pysyisi Jumalassa.
Kaikilla lapsityöntekijöillä on valtava vastuu.
Lapsi- ja opiskelijatyössä kaikkein tärkeintä on rakkaus.
Ihminen tuntee, kun häntä rakastetaan.
Meissä ei ole sellaista rakkautta, vaan rukoilemme sitä Jumalalta.
Ollessamme tyhjiä ja väsyneitä, pyydämme rakkautta Jumalalta, -
ja Hän täyttää meidät ihan uskomattomalla energialla!
Miten vaalit kaikkea perheessäsi nyt, kun lapset ovat jo suuria?
Monet ihmiset etsivät ehkä -
oikeaa tapaa palvella ja rukoilla Jumalaa perheen kanssa, ja -
elää Jumalan kanssa yhteistä arkea.
Perheessämme kaikilla on oma usko, joten Raamattua luetaan erikseen.
Aamuisin luemme Raamattua yhdessä.
Vuosia sitten otimme tavaksi lukea Raamattua ennen kouluun menoa.
Siunaamme lapset aina heidän lähtiessään kouluun tai muualle...
Rukous on täysin luonnollinen osa elämäämme, -
eikä sitä varten ole varattuna mitään erityistä kellon aikaa.
Rukoilemme ystävien puolesta sitä mukaa, kun murheita ilmenee.
Rukoilemme toistuvasti ja yhdessä iloitsemme rukousvastauksista!
Eräs ystävättäreni ei toiveista huolimatta tullut raskaaksi.
Rukoilimme puoli vuotta - ja voi mikä ilo, kun lapsi lopulta syntyi!
Jaettu ilo antaa itsellekin paljon! Kyseessä on elämäntapa, -
jota eletään aina, eikä vain sunnuntaisin tai tunti päivässä.
Alussa totesimme Jumalan kanssa elämisen olevan ihan normaalia, -
ja tavallista arkielämää.
Asiaan liittyy paljon ennakkoluuloa ja vääriä mielikuvia.
Monilla on valheellisia käsityksiä kuvitelluista rituaaleista.
- Rituaalien sekamelska... - Juuri niin.
Uskoakseni Jumala haluaa korostaa -
merkitystään juuri arjen keskellä, ja näin siunata arkista elämäämme.
Eikö tämä ole parasta, mitä Jumala voi meille antaa!
Voiko kenenkään lahja olla parempi?
Tämä vaatii kahdenkeskistä aikaa Jumalan kanssa sekä rukousta -
Häntä hiljaa kuunnellen. Hän täyttää sinut antaen uuden näyn.
- Sanalla sanoen - puhut suhteesta. - Kyllä, suhteesta on kyse.
Kysymys ei ole harrastuksesta tai ajanvietteestä, vaan -
elävästä suhteesta, josta riittää jaettavaa perheelle ja muillekin.
Sydämessäni tunnen, että olemme oleellisten asioiden äärellä.
Viron perheet ovat vaarassa, sillä rikkinäisiä perheitä, -
kärsiviä lapsia sekä hädässä olevia vanhempia on paljon.
Kannetaan nyt kaikki nämä asiat rukouksessa Jumalan eteen.
Voitko rukoilla katsojiemme ja kaikkien perheiden puolesta.
Kiitos Jeesus, sillä Sinä olet rakkaus.
Koit täällä maan päällä kiusauksia ja kärsimyksiä.
Tuomme eteesi Viron ja koko maailman lapset ja nuoret.
Sinä näet heidän sielunsa, myös ne haavoitetut.
Jeesus, voitele heidät Pyhällä Hengelläsi. Istuta heidän -
sydämiinsä toivo, jotta he voisivat saavuttaa Sinun suunnitelmasi.
Anna valheen ja kaiken pahan kadota ja upota vaikka merenpohjaan.
Pyydämme tätä Jeesuksen nimessä. Aamen.
Jumala kuulee rukoukset ja haluaa meidän ymmärtävän, että -
rukoileminen on luonnollista ja rukouksessa on suuri voima!
Rukous lähtee syvältä sydämestä.
Oletko sydämessäsi miettinyt, mitä teet seuraavaksi, mihin vielä?
Mihin suuntaan Jumala on sinua viemässä - onko ajatuksia siitä?
Eri työsaroilla on eri ajatuksia.
Lapsityöhön liittyen haluaisin tuottaa materiaalia, -
joista yksi koskisi tämän hetken tabua, eli lasten seksuaalikasvatusta.
Tytöille ja pojille olisi erikseen n. 6-7 tunnin oppimateriaalit,-
joita voitaisiin käydä läpi jollakin leirillä tai vastaavalla..
Lisäksi haluaisin tehdä opinto-ohjelman pyhäkouluja varten.
Nämä ovat tämän hetken mietteitä,-
mutta muuten... eihän sitä tiedä, kuinka Jumala johdattaa.
Kirjankin voisin kirjoittaa.
Elämä Jumalan kanssa on seikkailua.
Hän ohjaa askeleitamme, mutta mukana on välillä yllätyksiäkin, -
joista ei voi olla ihan varma.
Joitakin ihmisiä tuo saattaa pelottaakin.
Enkö itse määrää elämäni suuntaa?
Määrääkö joku, että "vasemmalle", vaikka itse haluaisin oikealle...
Onko se hyvä - mitä mieltä olet?
Sain videon, jossa joku saa itselle adrenaliinia kiipeämällä katoille.
Miksi vaarantaa omaa tai toisten elämää, kun ne voi pelastaakin!
Jumala on ohjannut minuakin, esimerkiksi eri ihmisten luo.
Kerran Hän kehotti mennä pyytämään anteeksi minua loukanneelta.
Ponnistelin ajatuksen kanssa hieman, mutta päätin lähteä.
Ilmeni, että etsimäni henkilö ei ollutkaan tavattavissa.
Mutta sille ihmiselle, joka oli paikalla - pääsin kertomaan, että -
Jumalan niin halutessa, voimme pyytää anteeksi vaikka syyttäkin.
Sain jopa julistaa evankeliumia!
Eli koskaan emme tiedä, mihin joudumme. Aina on hetkiä, jolloin -
Jumala kehottaa puhumaan yhdelle tai toiselle ihmiselle.
Jumala ohjaa tätä ja siunaa niitä ihmisiä - olemme kokeneet sen.
Tilanteet voivat olla yllättäviä, mutta hyvä elämä onkin seikkailua!
Joku voi pelätä Jumalan määräävän jonnekin, minne itse ei halua.
Valittuasi Jumalan sinulle osoittaman tien, olet -
nähnyt takana olevan siunauksen. Jumala voi olla tekemässä -
kauttasi hyvää jollekin toiselle. Tai koet itse sellaista -
siunausta, jota et missään muualla olisi saanut.
Kun Jumala on näin hyvä, miksen luovuttaisi omaa tahtoani Hänelle!
Käsikirjoitushan on etukäteen tehty - ja sillä on "Happy End."
Jumala on vieläpä kietonut kaiken ikään kuin omaan suojaverkkoonsa.
Kulkiessamme Hänen tahdossaan, emme luisu ja kaikki menee hyvin.
Saamme siunauksia läjäpäin jo nyt, kun toimimme Hänen nimessään.
Jumala ei purista meitä tyhjäksi kuin sitruunaa, ja anna toisille.
Hän täyttää meidät meidän omalla ja jumalallisella synergialla.
Olemme kuten Jumalan enkelit, jotka tuovat Jumalan tahtoa maan päälle.
Se on kunnia! Velvollisuutemme on edustaa Jumalaa maan päällä.
Onkin oleellista ymmärtää tämä oikein.
Puhuessasi silmäsi säteilevät ja saavat hymyilemään.
Koko olemuksesi rohkaisee muita samalle tielle, -
sillä kokemasi asiat heijastuvat myös ulkoisesta minästäsi.
Salaisuutenne voi olla siinä, että ette pidä asioita vain itsellänne,-
vaan jaatte auliisti myös muille.
Kyllä, ja tulee myös ymmärtää, että kaikki on Jumalan: perhe, lapset -
ja kaikki muukin maallinen hyvä, joista vuorostasi maksat Jumalalle.
Olkaamme nöyriä - ihmisinä emme ole paljon mitään, sillä kaikki -
taipumuksemme ja osaamisemme ovat lahjoja Jumalalta.
Tottakai tällaista hyvää on ihana jakaa myös muille!
Sydämellinen kiitos Egle, kun näin avomielisesti kerroit elämästäsi.
Puolessa tunnissa emme päässeet hirveän syvälle, mutta ehdimme -
silti maistaa Jumalan hyvyyttä.
Uskon Jumalan koskettavan ihmisiä tämän ohjelman kautta.
Paljon siunausta sinulle ja perheellesi myös jatkossa!
Kiitos vielä kerran, kun jaoit elämääsi kanssamme.
Ihan kaikkea emme ehtineet käsittelemään, mutta -
riittävästi kuitenkin nähdäksemme, että Jumala on hyvä ja todellinen.
Siunausta perheellesi ja kaikelle, mitä Jumala elämässänne tekeekin.
Kiitos rakas katsoja, että olit kanssamme. Pidä kiinni niistä -
ideoista, visioista ja ajatuksista, joista Jumala on sinulle puhunut.
Jumala on riittävän suuri toteuttaakseen ne, mutta -
käytä rohkeasti Jumalalta saamiasi lahjoja, sekä jaa niitä eteenpäin.
Paljon siunausta sinulle!
Suomennos: Irene Tarkka